CELEX: 32021D1435
Language: el
Date: 2021-08-26 00:00:00
Title: Απόφαση (ΚΕΠΠΑ) 2021/1435 της Επιτροπής Πολιτικής και Ασφάλειας της 26ης Αυγούστου 2021 σχετικά με τον διορισμό του διοικητή δυνάμεων της αποστολής της ΕΕ για τη στρατιωτική εκπαιδευτική αποστολή ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUTM RCA) και για την κατάργηση της απόφασης (ΚΕΠΠΑ) 2020/1250 (EUTM RCA/1/2021)

3.9.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 312/1
               
            
         ΑΠΟΦΑΣΗ (ΚΕΠΠΑ) 2021/1435 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 26ης Αυγούστου 2021
         σχετικά με τον διορισμό του διοικητή δυνάμεων της αποστολής της ΕΕ για τη στρατιωτική εκπαιδευτική αποστολή ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUTM RCA) και για την κατάργηση της απόφασης (ΚΕΠΠΑ) 2020/1250 (EUTM RCA/1/2021)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38,
         Έχοντας υπόψη την απόφαση (ΚΕΠΠΑ) 2016/610 του Συμβουλίου, της 19ης Απριλίου 2016, σχετικά με στρατιωτική εκπαιδευτική αποστολή της Ευρωπαϊκής Ένωσης στην Κεντροαφρικανική Δημοκρατία ΚΠΠΑ (EUTM RCA) (1), και ιδίως το άρθρο 5 παράγραφος 1,
         Εκτιμώντας τα ακόλουθα:
         
                     (1)
                  
                  
                     Δυνάμει της απόφασης (ΚΕΠΠΑ) 2016/610, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ), σύμφωνα με το άρθρο 38 της Συνθήκης για την Ευρωπαϊκή Ένωση, να λάβει τις σχετικές αποφάσεις για την άσκηση του πολιτικού ελέγχου και της στρατηγικής καθοδήγησης της στρατιωτικής εκπαιδευτικής αποστολής ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUTM RCA), συμπεριλαμβανομένων των αποφάσεων για τον διορισμό των επόμενων διοικητών δυνάμεων της αποστολής της ΕΕ.
                  
               
                     (2)
                  
                  
                     Την 1η Σεπτεμβρίου 2020, η ΕΠΑ εξέδωσε την απόφαση (ΚΕΠΠΑ) 2020/1250 (2), για τον διορισμό του ταξιάρχου Paulo Manuel SIMÕES DAS NEVES DE ABREU ως διοικητή δυνάμεων της αποστολής της ΕΕ για την EUTM RCA.
                  
               
                     (3)
                  
                  
                     Στις 7 Ιουλίου 2021, οι γαλλικές στρατιωτικές αρχές πρότειναν τον διορισμό του ταξιάρχου Jacques LANGLADE DE MONTGROS σε αντικατάσταση του ταξιάρχου Paulo Manuel SIMÕES DAS NEVES DE ABREU ως διοικητή δυνάμεων της αποστολής της ΕΕ για την EUTM RCA από τις 14 Σεπτεμβρίου 2021.
                  
               
                     (4)
                  
                  
                     Στις 19 Ιουλίου 2021, η Στρατιωτική Επιτροπή της ΕΕ συμφώνησε να εισηγηθεί στην ΕΠΑ να εγκρίνει την εν λόγω πρόταση.
                  
               
                     (5)
                  
                  
                     Θα πρέπει να ληφθεί απόφαση για τον διορισμό του ταξιάρχου Jacques LANGLADE DE MONTGROS. Επιπλέον, η απόφαση (ΚΕΠΠΑ) 2020/1250 θα πρέπει να καταργηθεί.
                  
               
                     (6)
                  
                  
                     Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή των αποφάσεων και των δράσεων της Ένωσης που έχουν συνέπειες στην άμυνα,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο ταξίαρχος Jacques LANGLADE DE MONTGROS διορίζεται διοικητής δυνάμεων της αποστολής της ΕΕ για τη στρατιωτική εκπαιδευτική αποστολή ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUTM RCA) από τις 14 Σεπτεμβρίου 2021.
         
         
            Άρθρο 2
            Η απόφαση (ΚΕΠΠΑ) 2020/1250 καταργείται από τις 14 Σεπτεμβρίου 2021.
         
         
            Άρθρο 3
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 26 Αυγούστου 2021.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 104 της 20.4.2016, σ. 21.
         
            (2)  Απόφαση (ΚΕΠΠΑ) 2020/1250 της Επιτροπής Πολιτικής και Ασφάλειας, της 1ης Σεπτεμβρίου 2020, σχετικά με τον διορισμό του διοικητή δυνάμεων αποστολής της ΕΕ για τη στρατιωτική εκπαιδευτική αποστολή ΚΠΑΑ της Ευρωπαϊκής Ένωσης στην Κεντροαφρικανική Δημοκρατία (EUTM RCA) και για την κατάργηση της απόφασης (ΚΕΠΠΑ) 2019/1113 (EUTM RCA/2/2020 (ΕΕ L 290 της 4.9.2020, σ. 14).